ประกาศธนาคารแห่งประเทศไทยที่ สกส. 4/2559เรื่อง คุณสมบัติและลักษณะต้องห้ามของกรรมการที่ไม่ใช่กรรมการโดยตําแหน่ง ผู้จัดการผู้มีอํานาจในการจัดการ และที่ปรึกษา ของสถาบันการเงินเฉพาะกิจ------------------------------------อื่นๆ - 1.เหตุผลในการออกประกาศ ในสภาวะปัจจุบันระบบสถาบันการเงินมีการแข่งขันสูง และธุรกรรมต่างๆ ได้มีวิวัฒนาการไปอย่างรวดเร็ว มีความซับซ้อนและความเสี่ยงมากขึ้น กรรมการและผู้บริหารระดับสูงของถาบันการเงินเฉพาะกิจ ซึ่งการทําธุรกรรมทางด้านการเงินใกล้เคียงกับธนาคารพาณิชย์แต่อาจแตกต่างตามประเภทของสถาบันการเงินเฉพาะนั้น จึงจําเป็นต้องมีคุณสมบัติที่เหมาะสมทั้งในด้านจริยธรรมความซื่อสัตย์สุจริต และความรู้ความมารถในการบริหารจัดการและควบคุมการดําเนินงาน ตลอดจนการกํากับดูแลให้สถาบันการเงินเฉพาะกิจปฏิบัติตามกฎหมายและระเบียบข้อบังคับที่กําหนดไว้ เพื่อรักษาผลประโยชน์สูงสุดของสถาบันการเงินเฉพาะกิจและผู้มีส่วนเกี่ยวข้อง (Stakeholders) ด้วยเหตุผลข้างต้น ธนาคารแห่งประเทศไทยจึงออกประกาศฉบับนี้ เพื่อกําหนดให้บุคคลที่ดํารงตําแหน่งกรรมการที่ไม่ใช่กรรมการโดยตําแหน่ง ผู้จัดการ ผู้มีอํานาจในการจัดการ และที่ปรึกษาของสถาบันการเงินเฉพาะกิจต้องมีคุณสมบัติครบถ้วน เหมาะสม และไม่มีลักษณะต้องห้ามตามที่กําหนดไว้ตามกฎหมายจัดตั้งสถาบันการเงินเฉพาะกิจนั้นๆ กฎหมายว่าด้วยคุณสมบัติมาตรฐานสําหรับกรรมการและพนักงานรัฐวิสาหกิจ กฎหมายว่าด้วยการพัฒนากํากับดูแลและบริหารรัฐวิสาหกิจ และกฎหมายอื่นๆ ที่เกี่ยวข้อง รวมถึงไม่มีลักษณะต้องห้ามตามที่กําหนดเพิ่มในประกาศฉบับนี้ตลอดระยะเวลาที่ดํารงตําแหน่งอื่นๆ - 2.อํานาจตามกฎหมาย อาศัยอํานาจตามความในมาตรา 24 มาตรา 25 และมาตรา 81 (2) ประกอบมาตรา 120 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยโดยความเห็นชอบของรัฐมนตรีว่าการกระทรวงการคลัง ออกหลักเกณฑ์เกี่ยวกับคุณสมบัติและลักษณะต้องห้ามของกรรมการที่ไม่ใช่กรรมการโดยตําแหน่ง ผู้จัดการ ผู้มีอํานาจในการจัดการ และที่ปรึกษา ของสถาบันการเงินเฉพาะกิจให้สถาบันการเงินเฉพาะกิจถือปฏิบัติตามที่กําหนดในประกาศฉบับนี้อื่นๆ - 3.ขอบเขตการบังคับใช้ ประกาศนี้ให้ใช้บังคับกับธนาคารออมสิน ธนาคารเพื่อเกษตรและสหกรณ์การเกษตรธนาคารอาคารสงเคราะห์ ธนาคารพัฒนาวิสาหกิจขนาดกลางและขนาดย่อมแห่งประเทศไทย ธนาคารเพื่อการส่งออกและนําเข้าแห่งประเทศไทย บรรษัทประกันสินเชื่ออุตสาหกรรมขนาดย่อม และบรรษัทตลาดรองสินเชื่อที่อยู่อาศัยอื่นๆ - 4.เนื้อหา 4.1 คําจํากัดความ ในประกาศฉบับนี้ "สถาบันการเงินเฉพาะกิจ" หมายความว่า สถาบันการเงินของรัฐที่มีกฎหมายเฉพาะจัดตั้งขึ้น ได้แก่ ธนาคารออมสิน ธนาคารเพื่อการเกษตรและสหกรณ์การเกษตร ธนาคารอาคารสงเคราะห์ ธนาคารพัฒนาวิสาหกิจขนาดกลางและขนาดย่อมแห่งประเทศไทย ธนาคารเพื่อการส่งออกและนําเข้าแห่งประเทศไทย บรรษัทประกันสินเชื่ออุตสาหกรรมขนาดย่อม และบรรษัทตลาดรองสินเชื่อที่อยู่อาศัย "กรรมการที่เป็นผู้บริหาร" หมายความว่า (1) กรรมการที่ทําหน้าที่บริหารงานในตําแหน่งผู้จัดการ รองผู้จัดการ ผู้ช่วยผู้จัดการ หรือผู้ซึ่งมีตําแหน่งเทียบเท่าที่เรียกชื่ออย่างอื่น (2) กรรมการที่ทําหน้าที่รับผิดชอบในการดําเนินการหรือมีส่วนร่วมในการบริหารงานใดๆ เยี่ยงผู้บริหาร และให้ความหมายรวมถึงบุคคลในคณะกรรมการบริหาร (Executive committee) (3) กรรมการที่มีอํานาจลงนามผูกพัน เว้นแต่เป็นการลงนามผูกพันตามรายการ ที่คณะกรรมการมีมติอนุมัติไว้แล้วเป็นรายกรณี และเป็นการลงนามร่วมกับกรรมการรายอื่น "ที่ปรึกษา" หมายความว่า บุคคลที่เป็นที่ปรึกษาของสถาบันการเงินเฉพาะกิจ หรือบุคคลที่อาจทําหน้าที่เปรียบเสมือนกรรมการ ผู้จัดการ รองผู้จัดการ หรือผู้ช่วยผู้จัดการ แต่เพียงใช้ชื่อว่าเป็นที่ปรึกษาเท่านั้น รวมไปถึงบุคคลที่มีลักษณะดังกล่าว แต่เรียกชื่อเรียกอย่างอื่นด้วย อย่างไรก็ตามไม่รวมถึงบุคคลที่รับจ้างทํางานให้แก่สถาบันการเงินเฉพาะกิจ โดยมีลักษณะของงานที่ใช้ความรู้ความสามารถพิเศษด้านเทคนิค หรือใช้ความชํานาญเฉพาะกิจ โดยมีลักษณะของงานที่ใช้ความรู้ความสามารถพิเศษด้านเทคนิค หรือใช้ความชํานาญเฉพาะด้าน เช่น ที่ปรึกษางานบัญชี ที่ปรึกษากฎหมาย ที่ปรึกษาเทคโนโลยีสารสนเทศ ที่ปรึกษาด้านภาษี ที่ปรึกษาด้านภาษา ที่ปรึกษาด้านการสื่อสารองค์กร ที่ปรึกษาด้านประกันภัย ที่ปรึกษาด้านแบบจําลองเชิงปริมาณขั้นสูง เป็นต้น "กรรมการโดยตําแหน่ง" ให้หมายความรวมถึงกรรมการที่เป็นผู้แทนจากหน่วยงานราชการด้วย 4.2 คุณสมบัติและลักษณะต้องห้ามของกรรมการที่ไม่ใช่กรรมการโดยตําแหน่งผู้จัดการ ผู้มีอํานาจในการจัดการ และที่ปรึกษา ของสถาบันการเงินเฉพาะกิจ กรรมการที่ไม่ใช่กรรมการโดยตําแหน่ง ผู้จัดการ ผู้มีอํานาจในการจัดการ และที่ปรึกษา ของสถาบันการเงินเฉพาะกิจ ต้องมีคุณสมบัติและความสามารถที่เหมาะสม (Fit and proper) โดยต้องมีคุณสมบัติและไม่มีลักษณะต้องห้ามตามที่กําหนดในกฎหมาย ดังต่อไปนี้ (1) กฎหมายจัดตั้งของสถาบันการเงินเฉพาะกิจแต่ละแห่ง (2) กฎหมายว่าด้วยคุณสมบัติมาตรฐานสําหรับกรรมการและพนักงานรัฐวิสาหกิจ (3) กฎหมายว่าด้วยการพัฒนาการกํากับดูแลและบริหารรัฐวิสาหกิจ และ (4) กฎหมายและหลักเกณฑ์อื่นๆ ที่เกี่ยวข้อง (ถ้ามี) รวมทั้งต้องไม่มีลักษณะต้องห้าม ดังนี้ 4.2.1 ลักษณะต้องห้าม (1) เป็นบุคคลล้มละลายหรือพ้นจากการเป็นบุคคลล้มละลายมาแล้วไม่ถึงห้าปี (2) เคยต้องคําพิพากษาถึงที่สุดให้จําคุกในความผิดเกี่ยวกับทรัพย์ที่กระทําโดยทุจริต ไม่ว่าจะมีการรอการลงโทษหรือไม่ก็ตาม (3) เคยถูกลงโทษไล่ออกหรือปลดออกจากราชการ องค์การ หรือหน่อยงานของรัฐฐานทุจริตต่อหน้าที่ (4) เคยเป็นผู้มีอํานาจในการจัดการซึ่งดํารงตําแหน่งอยู่ในขณะที่สถาบันการเงินหรือสถาบันเงินเฉพาะกิจอื่น รวมทั้งธนาคารอิสลามแห่งประเทศไทย ถูกเพิกถอนใบอนุญาต เว้นแต่จะได้รับยกเว้นจากธนาคารแห่งประเทศไทย (5) เคยถูกถอดถอนจากการเป็นกรรมการ ผู้จัดการ หรือผู้มีอํานาจในการจัดการของสถาบันการเงิน หรือสถาบันการเงินเฉพาะกิจอื่น รวมทั้งธนาคารอิสลามแห่งประเทศไทยตามมาตรา 89 (3) หรือมาตรา 90 (4) แห่งพระราชบัญญัติธุรกิจสถาบันการเงิน พ.ศ. 2551 หรือเคยถูกถอดถอนจากการเป็นกรรมการ ผู้จัดการ หรือผู้มีอํานาจในการจัดการของบริษัทหลักทรัพย์ตามกฎหมายว่าด้วยหลักทรัพย์และตลาดหลักทรัพย์ เว้นแต่จะได้รับยกเว้นจากธนาคารแห่งประเทศไทย (6) เป็นกรรมการ ผู้จัดการ พนักงาน หรือผู้มีอํานาจในการจัดการของสถาบันการเงิน หรือสถาบันการเงินเฉพาะกิจอื่น รวมทั้งธนาคารอิสลามแห่งประเทศไทย ในเวลาเดียวกันเว้นแต่ได้รับยกเว้นจากธนาคารแห่งประเทศไทย (7) เป็นผู้จัดการ หรือผู้มีอํานาจในการจัดการ นอกเหนือจากตําแหน่งกรรมการของบริษัทที่ได้รับสินเชื่อหรือได้รับการค้ําประกันหรืออาวัลหรือมีภาระผูกพันอยู่กับสถาบันการเงินเฉพาะกิจนั้น เว้นแต่เป็นกรณีที่ได้รับยกเว้นตามข้อ 4.3 (8) เป็นข้าราชการเมือง สมาชิกสภาผู้แทนราษฎร สมาชิกวุฒิสภาสมาชิกท้องถิ่นหรือผู้บริหารท้องถิ่น หรือผู้ดํารงตําแหน่งการเมืองอื่นใดตามที่ธนาคารแห่งประเทศไทยประกาศกําหนดในข้อ 4.2.2 (2) (2.1) (9) เป็นพนักงานธนาคารแห่งประเทศไทย หรือเป็นผู้ที่พ้นจากการเป็นพนักงานของธนาคารแห่งประเทศไทยยังไม่ครบ 1 ปี ในตําแหน่งผู้ช่วยผู้ว่าการขึ้นไปหรือตําแหน่งเทียบเท่าที่เรียกชื่ออย่างอื่นของส่วนงานต่างๆ ไม่ว่าจะอยู่ในสายงานใด หรือตําแหน่งผู้อํานวยการอาวุโสหรือตําแหน่งเทียบเท่าที่เรียกชื่ออย่างอื่นในสายงานที่มีอํานาจในการตัดสินใจกําหนดนโยบายกํากับดูแลหรือการกํากับตรวจสอบสถาบันการเงิน หรือสถาบันการเงินเฉพาะกิจ 4.2.2 ลักษณะต้องห้ามเพิ่มเติม ที่กําหนดตามหลักการ 3 ด้านหลัก ได้แก่ (1) ด้านความซื่อสัตย์ สุจริต และชื่อเสียง (2) ด้านความรู้ ความสามารถ และประสบการณ์ และ (3) ด้านสถานะทางการเงิน ดังต่อไปนี้ (1) ด้านความซื่อสัตย์ สุจริต และชื่อเสียง (Honesty, integrity and reputation) กรรมการที่ไม่ใช่กรรมการโดยตําแหน่ง ผู้จัดการ ผู้มีอํานาจในการจัดการและที่ปรึกษา ของสถาบันการเงินเฉพาะกิจ ต้องไม่มีลักษณะต้องห้ามที่เกี่ยวกับประเด็นความซื่อสัตย์ สุจริต และชื่อเสียง ดังต่อไปนี้ (1.1) เคยถูกธนาคารแห่งประเทศไทย สํานักงานคณะกรรมการกํากับหลักทรัพย์และตลาดหลักทรัพย์ หรือผู้มีอํานาจตามกฎหมายจัดตั้ง สั่งถอดถอนจากการเป็นกรรมการผู้จัดการ ผู้มีอํานาจในการจัดการ และที่ปรึกษา ของสถาบันการเงิน สถาบันการเงินเฉพาะกิจ รวมทั้งธนาคารอิสลามแห่งประเทศไทย หรือบริษัทหลักทรัพย์ใดมาก่อน เว้นแต่จะพ้นระยะเวลาที่กําหนดห้ามดํารงตําแหน่งดังกล่าวแล้ว หรือได้รับการยกเว้นจากธนาคารแห่งประเทศไทย (1.2) เคยถูกธนาคารแห่งประเทศไทย สํานักงานคณะกรรมการกํากับหลักทรัพย์และตลาดหลักทรัพย์ ผู้มีอํานาจตามกฎหมายจัดตั้ง หรือหน่วยงานของรัฐ ทั้งในและต่างประเทศซึ่งมีหน้าที่กํากับและควบคุมสถาบันการเงิน หรือสถาบันการเงินเฉพาะกิจ รวมทั้งธนาคารอิสลามแห่งประเทศไทย กล่าวโทษ ร้องทุกข์ หรือกําลังถูกดําเนินคดี ในความผิดฐานฉ้อโกง หรือทุจริตตามกฎหมายที่เกี่ยวข้องกับธุรกิจของสถาบันการเงิน หลักทรัพย์ และสถาบันการเงินเฉพาะกิจ รวมทั้งธนาคารอิสลามแห่งประเทศไทย และกฎหมายอื่นๆ เว้นแต่ปรากฏว่าคดีถึงที่สุดโดยไม่มีความผิด (1.3) เคยถูกหน่วยงานอื่นของรัฐ ทั้งในและต่างประเทศ นอกจากระบุใน (1.2) กล่าวโทษ ร้องทุกข์ หรือกําลังถูกดําเนินคดี ในความผิดฐานฉ้อโกง หรือทุจริตทางการเงินเว้นแต่ปรากฏว่าคดีถึงที่สุดโดยไม่มีความผิด (1.4) มีหรือเคยมีส่วนร่วมในการประกอบธุรกิจหรือดําเนินการใดๆที่ผิดกฎหมาย หรือที่มีลักษณะเป็นการหลอกลวงผู้อื่นหรือประชาชน (1.5) มีหรือเคยมีประวัติส่วนตัวหรือพฤติกรรมที่เป็นการกระทําอันไม่เป็นธรรมหรือเอารัดเอาเปรียบผู้บริโภค หรือมีส่วนร่วมหรือสนับสนุนให้เกิดการกระทําดังกล่าวของบุคคลอื่น (1.6) มีหรือเคยมีพฤติกรรมที่แสดงถึงการทํางานอันส่อไปในทางไม่สุจริตหรือฉ้อฉล หรือมีส่วนร่วมหรือสนับสนุนให้เกิดการกระทําดังกล่าวของบุคคลอื่น ซึ่งรวมถึงการเลือกปฏิบัติการแสวงหาประโยชน์ส่วนตนหรือพวกพ้อง หรือการเข้าไปมีส่วนร่วมในการตัดสินใจใดๆ อันอาจก่อให้เกิดความขัดแย้งของผลประโยชน์ (Conflict of interest) (1.7) มีหรือเคยมีพฤติกรรมที่แสดงถึงการละเลยการตรวจสอบดูแลหรือการปฏิบัติงานที่พึงกระทําตามสมควรเยี่ยงกรรมการ ผู้จัดการ หรือผู้มีอํานาจในการจัดการของสถาบันการเงิน หรือสถาบันการเงินเฉพาะกิจอื่น รวมทั้งธนาคารอิสลามแห่งประเทศไทย ซึ่งทําให้สถาบันการเงิน หรือสถาบันการเงินเฉพาะกิจอื่น รวมทั้งธนาคารอิสลามแห่งประเทศไทย ฝ่าฝืนกฎหมาย กฎระเบียบ ข้อบังคับต่างๆ คู่มือการปฏิบัติงานภายใน ตลอดจนมติของคณะกรรมการ หรือมติที่ประชุมผู้ถือหุ้น ไม่ว่าจะเป็นเรื่องพิจารณาสินเชื่อหรือการตัดสินใจลงทุน หรือมีการดําเนินการอื่นใดอันเป็นสาเหตุให้เกิดความไม่เชื่อมั่นในธุรกิจสถาบันการเงิน หรือสถาบันการเงินเฉพาะกิจ รวมทั้งธนาคารอิสลามแห่งประเทศไทย ความเสียหายต่อชื่อเสียง ฐานะ หรือการดําเนินธุรกิจของสถาบันการเงินหรือสถาบันการเงินเฉพาะกิจ รวมทั้งธนาคารอิสลามแห่งประเทศไทยอย่างมีนัยสําคัญ เช่น ทําให้การดํารงกองทุนต่อสินทรัพย์เสี่ยง (BIS Ratio) ต่ํากว่าที่กฎหมายกําหนด หรือทําให้ไม่สามารถดํารงสินทรัพย์สภาพคล่องได้ตามที่กฎหมายกําหนด ซึ่งรวมถึงความเสียหายต่อลูกค้าของสถาบันการเงินหรือสถาบันการเงินเฉพาะกิจ รวมทั้งธนาคารอิสลามแห่งประเทศไทย (2) ด้านความรู้ ความสามารถ และประสบการณ์ (Competence, capability and experiences) กรรมการที่ไม่ใช่กรรมการโดยตําแหน่ง ผู้จัดการ ผู้มีอํานาจในการจัดการและที่ปรึกษา ของสถาบันการเงินเฉพาะกิจ ต้องเป็นผู้มีความรู้ ความสามารถ และประสบการณ์ที่จําเป็นและเหมาะสมกับตําแหน่งหน้าที่ที่รับผิดชอบในระดับที่ผู้ประกอบวิชาชีพการเงินการธนาคารพึงมีและต้องไม่มีลักษณะต้องห้าม ดังต่อไปนี้ (2.1) เป็นผู้ดํารงตําแหน่งทางการเมืองอื่น ตามกฎหมายว่าด้วยการป้องกันและปราบปรามการทุจริต นอกเหนือจากตําแหน่งที่กําหนดในข้อ 4.2.1 (8) ทั้งนี้ ให้รวมถึงตําแหน่งกรรมการผู้ช่วยรัฐมนตรี หรือผู้ช่วยรัฐมนตรี ตามระเบียบสํานักนายกรัฐมนตรีว่าด้วยคณะกรรมการผู้ช่วยรัฐมนตรี พ.ศ. 2546 (2.2) มีหรือเคยมีการทํางานที่แสดงถึงการขาดมาตรฐานทางบัญชีมาตรฐานการบริหารความเสี่ยง หรือมาตรฐานทางวิชาชีพอื่นๆ ในการดําเนินธุรกิจ ซึ่งกําหนดโดยหน่วยงานของรัฐ หรือหน่วยงานกําหนดมาตรฐานอื่น ทั้งในประเทศและต่างประเทศ เช่นการอําพรางฐานะทางการเงินหรือผลการดําเนินงานที่แท้จริง การจงใจหลีกเลี่ยงการเปิดเผยข้อมูลในประเด็นอันเป็นสาระสําคัญ การถูกเพิกถอนใบอนุญาตประกอบวิชาชีพ (3) ด้านสถานทางการเงิน (Financial soundness) กรรมการที่ไม่ใช่กรรมการโดยตําแหน่ง ผู้จัดการ ผู้มีอํานาจในการจัดการและที่ปรึกษา ของสถาบันการเงินเฉพาะกิจ ต้องไม่มีลักษณะต้องห้ามที่เกี่ยวกับประเด็นด้านสถานะทางการเงิน กล่าวคือ ต้องไม่มีปัญหาในการชําระเงินต้น ดอกเบี้ย หรือรายได้ทางการเงินอื่นที่เทียบเท่าดอกเบี้ย หรือเข้าข่ายจัดชั้นเป็นลูกหนี้ชั้นต่ํากว่ามาตรฐาน ชั้นสงสัย ชั้นสงสัยจะสูญ หรือสูญ กับสถาบันการเงิน สถาบันการเงินเฉพาะกิจ รวมทั้งธนาคารอิสลามแห่งประเทศไทย หรือบริษัทที่ให้สินเชื่อทั้งในประเทศและต่างประเทศ 4.3 ข้อยกเว้นเกี่ยวกับลักษณะต้องห้ามที่กําหนดในข้อ 4.2.1 (7) ดังนี้ ธนาคารแห่งประเทศไทยกําหนดข้อยกเว้นเกี่ยวกับลักษณะต้องห้ามตามข้อ 4.2.1 (7) ดังนี้ 4.3.1 ธนาคารแห่งประเทศไทยอนุญาตให้ผู้จัดการหรือผู้มีอํานาจในการจัดการของบริษัทที่ได้รับสินเชื่อหรือได้รับการค้ําประกันหรืออาวัลหรือมีภาระผูกพันอยู่กับสถาบันการเงินเฉพาะกิจเป็นกรรมการและที่ปรึกษาของสถาบันการเงินเฉพาะกิจได้ แต่การดํารงตําแหน่งดังกล่าวต้องไม่ใช่กรรมการที่เป็นผู้บริการ 4.3.2 ธนาคารแห่งประเทศไทยอนุญาตให้ผู้จัดการหรือผู้มีอํานาจในการจัดการของบริษัทที่ได้รับสินเชื่อหรือได้การค้ําประกันหรืออาวัลหรือมีภาระผูกพันอยู่กับสถาบันการเงินเฉพาะกิจและเป็นบริษัทลูกของสถาบันการเงินเฉพาะกิจนั้น สามารถเป็นหรือทําหน้าที่กรรมการ ผู้จัดการผู้มีอํานาจในการจัดการ และที่ปรึกษา ของสถาบันการเงินเฉพาะกิจนั้นได้ 4.3.3 โดยอาจมีกรณีที่สถาบันการเงินเฉพาะกิจมีความจําเป็นจะต้องส่งกรรมการผู้จัดการ หรือผู้มีอํานาจในการจัดการ เข้าไปกํากับดูแลบริษัทที่ได้รับสินเชื่อหรือได้รับการค้ําประกันหรืออาวัลหรือมีภาระผูกพันอยู่กับสถาบันการเงินเฉพาะกิจนั้น โดยเฉพาะอย่างยิ่งบริษัทที่อยู่ในระหว่างการปรับปรุงโครงสร้างหนี้ จึงสมควรอนุญาตให้สถาบันการเงินเฉพาะกิจสามารถส่งกรรมการ ผู้จัดการหรือผู้มีอํานาจในการจัดการ ไปเป็นผู้จัดการหรือผู้มีอํานาจในการจัดการ ของบริษัทที่ได้รับสินเชื่อหรือได้รับการค้ําประกันหรืออาวัลหรือผู้มีภาระผูกพันอยู่กับสถาบันการเงินเฉพาะกิจนั้นและเป็นบริษัทที่อยู่ในระหว่างปรับปรุงโครงสร้างหนี้กับสถาบันการเงินเฉพาะกิจได้ เพราะเหตุแห่งความจําเป็นที่จะต้องกํากับดูแลลูกหนี้ดังกล่าวตามที่กล่าวมาข้างต้น 4.4 การแจ้งการเปลี่ยนแปลงกรรมการ กรรมการที่เป็นผู้บริหาร ผู้จัดการ ผู้มีอํานาจในการจัดการ และที่ปรึกษา ของสถาบันการเงินเฉพาะกิจ ในกรณีที่ประธานกรรมการ กรรมการโดยตําแหน่ง กรรมการที่ไม่ใช่กรรมการโดยตําแหน่ง ผู้จัดการ ผู้มีอํานาจในการจัดการ และที่ปรึกษา ของสถาบันการเงินเฉพาะกิจ พ้นจากตําแหน่งตามวาระ ขาดคุณสมบัติหรือมีลักษณะต้องห้าม ลาออก ตาย หรือเปลี่ยนแปลงหน้าที่ในตําแหน่งงานระดับเดียวกัน สถาบันการเงินเฉพาะกิจต้องแจ้งการเปลี่ยนแปลงดังกล่าวเป็นหนังสือให้ฝ่ายกํากับและตรวจสอบสถาบันการเงินเฉพาะกิจ ธนาคารแห่งประเทศไทย ทราบภายใน 15 วัน นับแต่วันที่มีการเปลี่ยนแปลงดังกล่าว ตามแบบรายงานการเปลี่ยนแปลงตามเอกสารแนบ 1อื่นๆ - 5.บทเฉพาะกาล สําหรับกรรมการที่ไม่ใช่กรรมการโดยตําแหน่ง ผู้จัดการ ผู้มีอํานาจในการจัดการและที่ปรึกษา ของสถาบันการเงินเฉพาะกิจ ที่ดํารงตําแหน่งอยู่ในปัจจุบันก่อนประกาศฉบับนี้มีผลบังคับใช้ ให้ยังคงดํารงตําแหน่งต่อไปได้จนครบวาระ อย่างไรก็ตาม หากปรากฏในภายหลังว่าบุคคลดังกล่าวขาดคุณสมบัติหรือมีลักษณะต้องห้ามที่กําหนดในประกาศธนาคารแห่งประเทศไทยว่าด้วยคุณสมบัติและลักษณะต้องห้ามของกรรมการที่ไม่ใช่กรรมการโดยตําแหน่ง ผู้จัดการ ผู้มีอํานาจ ในการจัดการ และที่ปรึกษา ของสถาบันการเงินเฉพาะกิจ สถาบันการเงินเฉพาะกิจก็ต้องดําเนินการให้มีการถอดถอนบุคคลดังกล่าวออกจากการดํารงตําแหน่งอื่นๆ - 6.วันเริ่มต้นบังคับใช้ ประกาศฉบับนี้ให้ใช้บังคับตั้งแต่วันที่ 1 มกราคม 2560 เป็นต้นไปผู้มีอํานาจลงนาม - ประกาศ ณ วันที่ 11 ตุลาคม 2559 (นายวิรไท สันติประภพ)ผู้ว่าการธนาคารแห่งประเทศไทย